[{"text_idx": "#000013", "text": "Mae tri o fyfyrwyr Prifysgol Bangor wedi dod i\u2019r brig mewn Cystadleuaeth \u2018Her Prifysgolion\u2019 a gynhelir gan Veritas Language Solutions, ac sydd wedi ennyn cystadlu brwd gan brifysgolion ar draws Ewrop. Mae\u2019r tri, sydd yn astudio yn Ysgol Ieithoedd Modern y Brifysgol i gyd wedi ennill \u2018Cyfieithydd Gorau\u2019 yn eu hadran berthnasol."}, {"text_idx": "#000015", "text": "Daeth Christina Les, myfyrwraig hy\u0302n sy\u2019n astudio MA mewn Astudiaethau Cyfieithu, yn fuddugol yn yr adran cyfieithu o\u2019r Almaeneg i Saesneg. Meddai Christina: \u201cMae\u2019n wir gynhyrfus cael fy nghydnabod am fedr rwy\u2019n gobeithio ei ddefnyddio\u2019n broffesiynol. Rwy\u2019n ddiolchgar am gefnogaeth ein tiwtor cwrs, Dr Yan Ying, sydd yn gweithio\u2019n ddiflino i hybu Astudiaethau Cyfieithu ym Mangor a bob amser yn ein hannog i gymryd rhan.\u201d"}, {"text_idx": "#000017", "text": "Enillodd Liu Changjing y categori cyfieithu o\u2019r Saesneg i\u2019r Tsieine\u0308eg. Daw yn wreiddiol o Zhejiang yn nwyrain Tsieina, ond cafodd ei denu i Brifysgol Bangor i ddilyn cwrs MA mewn Astudiaethau Cyfieithu, gan wybod y byddai ganddi oruchwyliwr o Tsieina , a hefyd am ei bod yn ymwybodol o enw da'r DU am addysg. Enillodd hefyd Ysgoloriaeth Ryngwladol yr Ysgol Ieithoedd Modern. Mae Liu yn gobeithio parhau ei hastudiaethau ar lefel Doethuriaeth ac yn disgwyl cadarnhad am ysgoloriaeth bellach gan Gyngor Ysgoloriaethau Tsieina. Mae\u2019r Brifysgol hefyd yn bwriadu dyfarnu ysgoloriaeth arall iddi."}, {"text_idx": "#000019", "text": "\u201cRwy\u2019n gwerthfawrogi pa mor hyblyg mae fy astudiaethau ym Mhrifysgol Bangor wedi bod. Hon oedd yr unig Brifysgol a oedd yn caniata\u0301u i mi astudio Almaeneg o\u2019r cychwyn fel rhan o fy ngradd,\u201d meddai Matt."}, {"text_idx": "#000020", "text": "Mae myfyrwyr llwyddiannus Bangor ymysg 13 sydd yn derbyn Tystysgrif Rhagoriaeth mewn Cyfieithu. Bydd pob un hefyd yn derbyn sesiwn mentora gan Reolwr Gyfarwyddwr y cwmni, Sharon Stephens, a fydd yn cynnig cyngor ar weithio fel cyfieithydd."}]